text:
записаното в складовия регистър и коригирано, ако е необходимо, за да се вземе предвид евентуална разлика между съдържанието на влага или процента на чуждите примеси (Schwarzbesatz), записани в момента на претеглянето, и тези, определени въз основа на представителната извадка. Разликата в процентите на чуждите примеси може да бъде взета предвид само за да се намали теглото, вписано в складовия регистър.
 В срок до 30 дни от приемането разплащателната агенция извършва проверка по обемния метод. Евентуалната разлика между установеното чрез претегляне количество и количеството, изчислено по обемния метод, не може да надвишава 5 %.
 Когато допустимото отклонение от 5 % не е превишено, складодържателят, при по-късна проверка на теглото, поема всички разходи по забелязаната разлика в теглото, регистрирано в материално-счетоводната отчетност при приемането.
 Когато допустимото отклонение от 5 % е превишено, зърнените култури или оризът се претеглят незабавно. Когато установеното тегло е по-малко от вписаното, като се вземат предвид границите на отклонение, предвидени в точка 1 от приложение IV към Делегиран регламент (ЕС) No 907/2014, разходите по претеглянето се поемат от складодържателя. В противен случай разходите по претеглянето се поемат от Европейския фонд за гарантиране на земеделието.
 Член 60
 Специални разпоредби относно проверките, свързани с помощта за частно складиране
 1. За всички внесени на склад партиди разплащателната агенция извършва документни проверки на място в рамките на 30 дни от началото на срока на складиране по договор, посочен в член 48, параграф 1, за да удостовери договореното количество, посочено в член 49. Такива проверки включват проучване на складовия регистър, посочен в член 52, параграф 5, и на подкрепящите документи, като например протоколи от претегляне и приемно-предавателни протоколи, както и физическа проверка на наличността на партидите и естеството на продуктите в мястото на частно складиране.
 За месото проверките се извършват по време на внасянето на частен склад, а за маслиновото масло — преди официалното запечатване на цистерните.
 В надлежно обосновани случаи разплащателната агенция може да удължи срока, посочен в първа алинея, с не повече от 15 дни. В такива случаи разплащателната агенция информира засегнатите оператори.
 2. В допълнение към проверките, изисквани по параграф 1, се извършва физическа проверка на представителна статистическа извадка от най-малко 5 % от партидите, които обхващат поне 5 % от внесеното на склад общо количество, за да се гарантира, че количеството, естеството и съставът, опаковането и маркирането на продуктите и складовите партиди отговарят на изискванията за частно складиране и на данните, посочени от оператора в неговото тръжно предложение или заявление.
 За сирената се извършват физически проверки на всички партиди, за да се потвърди количеството по договор.
 3. През периода на складиране разплащателната агенция също така извършва внезапни проверки на място, за да гарантира наличието и естеството на договореното количество в мястото за частно складиране, както и че захарта, складирана в насипно състояние, е налична в силоза, определен от оператора. Проверката се извършва въз основа на случайна статистическа извадка от най-малко 5 % от партидите, които обхващат поне 5 % от общите количества, за които са били сключени договори. Тази извадка не съдържа повече от 25 % от партидите, които


text:
вече са били проверени в съответствие с параграф 2, освен когато е невъзможно да се извърши проверка на място на най-малко 5 % от партидите, които обхващат поне 5 % от общите количества, за които са били сключени договори.
 Посочената в първа алинея внезапна проверка не е необходима, ако със съгласието на оператора разплащателната агенция е запечатала продуктите по такъв начин, че договорените количества не могат да бъдат премествани от мястото на складиране, без да се счупи пломбата.
 4. В края на периода на складиране по договор или преди началото на изтеглянето на продукти в случаите, когато се прилага член 53, параграф 3, разплащателната агенция извършва проверки на място, за да се увери, че договорното задължение е изпълнено, въз основа на документна проверка на складовия регистър и подкрепящите документи, както и проверка на наличността на партидите и естеството на продуктите в мястото на частно складиране.
 В допълнение към проверките, посочени в първата алинея, се извършва физическа проверка на представителна статистическа извадка от най-малко 5 % от партидите, които обхващат поне 5 % от общите количества, за които са били сключени договори, за да се удостоверят количеството, видът, опаковките и маркирането и естеството на продуктите в мястото на частно складиране.
 5. Когато със съгласието на оператора разплащателната агенция е запечатала продуктите по такъв начин, че складираното количество не може да бъде изтеглено от обособената партида, без да се счупи пломбата, проверките, посочени в параграфи 3 и 4, може да се ограничат до проверка на наличието и целостта на поставените пломби.
 Член 61
 Докладване на проверките
 1. В срок от пет работни дни след приключването на всяка извършена проверка на място разплащателната агенция изготвя доклад за проверката и, ако е целесъобразно, за проверките, посочени в член 56, параграф 3. Докладът описва точно различните проверени елементи, като в него се посочват:
 а)
 датата и времето на започване на проверката;
 б)
 подробности за евентуално отправено предизвестие;
 в)
 продължителността на проверката;
 г)
 имената на присъствалите отговорни лица;
 д)
 естеството и обхватът на извършените проверки, и по-специално подробности за проучените документи и продукти;
 е)
 констатациите и заключенията;
 ж)
 евентуалната необходимост от последващи действия.
 Докладът се подписва от отговорния служител на разплащателната агенция и приподписва от оператора или, по целесъобразност, от складодържателя, или се изпраща на оператора по проследим начин. Докладът се включва в досието за плащане.
 2. В случай на несъответствие на подложените на проверка продукти, проверката се разширява до по-голяма статистическа извадка, която се определя от разплащателната агенция.
 3. Разплащателната агенция регистрира всички случаи на несъответствие въз основа на критериите за значимост, размер, продължителност и повторение, което може да доведе до изключване в съответствие с член 62, параграф 1, или възстановяване на неправомерно платена помощ за частно складиране, включително лихвите в съответните случаи, съгласно член 62, параграф 4.
 ГЛАВА II
 Санкции и административни мерки
 Член 62
 Санкции и административни мерки във връзка с помощта за частно складиране
 1. Ако разплащателната агенция установи, че представен от оператора документ, който се изисква по силата на Делегиран регламент (ЕС) 2016/1238, настоящия регламент или регламент за изпълнение, предвиден в

type: legislation

jurisdiction: EU


text:
член 1, параграф 2, буква б) от настоящия регламент, съдържа невярна информация, и ако тази невярна информация е решаваща за предоставянето на помощ за частно складиране, разплащателната агенция изключва оператора от процедурата за предоставяне на помощ за продукта, за който е била представена невярната информация, за срок от една година, считано от датата на приемане на окончателното административно решение за установяване на нередността.
 2. Изключването, предвидено в параграф 1, не се прилага, ако операторът докаже по удовлетворителен за разплащателната агенция начин, че ситуацията по посочения параграф се дължи на непреодолима сила или очевидна грешка.
 3. Неправомерно платената помощ се възстановява с лихвите от съответните оператори. Правилата, определени в член 27 от Регламент за изпълнение (ЕС) No 908/2014, се прилагат mutatis mutandis.
 4. Налагането на административни санкции и възстановяването на неправомерно изплатени суми съгласно настоящия член не засягат съобщаването на нередности на Комисията по реда на Регламент (ЕО) No 1848/2006 на Комисията (19).
 ДЯЛ V
 УВЕДОМЛЕНИЯ И ЗАКЛЮЧИТЕЛНИ РАЗПОРЕДБИ
 ГЛАВА I
 Уведомления
 Раздел I
 Общи разпоредби относно уведомленията
 Член 63
 Метод на уведомяване
 Уведомленията, посочени в настоящия регламент, както и в регламентите за изпълнение, посочени в член 1, се извършват в съответствие с Регламент (ЕО) No 792/2009 на Комисията (20).
 Член 64
 Уведомления относно разплащателните агенции
 1. Държавите членки уведомяват Комисията за одобрените разплащателни агенции, които отговарят за интервенционното изкупуване и продажби и за помощта за частно складиране.
 2. Комисията предоставя на разположение на държавите членки и на обществеността списъка на одобрените разплащателни агенции, включително чрез публикуване в интернет.
 Раздел II
 Уведомления относно публичната интервенция
 Член 65
 Съобщаване на информация относно интервенционните запаси
 1. Държавите членки, чиито разплащателни агенции държат интервенционни запаси, уведомяват Комисията не по-късно от 15-то число на всеки месец относно:
 а)
 за зърнени култури и ориз:
 i)
 количествата, складирани от началото на пазарната година;
 ii)
 общите количества, приети от началото на пазарната година;
 iii)
 общите количества, които са напуснали местата за складиране от началото на пазарната година, идентифицирани, когато е уместно, по вид употреба или местоназначение, и общите изгубени количества;
 iv)
 общите запазени (обвързани със сключен договор) количества, идентифицирани, ако е целесъобразно, по вид употреба или местоназначение;
 v)
 количествата, предмет на оферта в края на месечния период на докладване;
 б)
 за маслото и обезмасленото мляко на прах:
 i)
 складираните количества от всеки продукт в края на предходния месец и количествата, които влизат и излизат от местата на складиране през същия месец;
 ii)
 разбивка на количествата от всеки продукт, които излизат от местата за складиране през предходния месец, съгласно регламента, с който се открива тръжната процедура за продажбата на съответните продукти;
 iii)
 разбивка по време на постъпване на количествата на склад в края на предходния месец;
 в)
 за говеждо месо:
 i)
 складираните количества от всеки продукт в края на предходния месец и количествата, които влизат и излизат от местата на складиране през същия месец;
 ii)
 разбивка на количествата от всеки продукт, които излизат от местата за складиране през предходния месец, съгласно регламента, с който се открива тръжната процедура за продажбата на съответните продукти;
 iii)
 количествата от всяка разфасовка, включени


text:
в договори за продажба, сключени през предходния месец;
 iv)
 количествата от всяка разфасовка, включени в заповеди за изтегляне, издадени през предходния месец;
 v)
 количествата от всяка разфасовка, изкупени през предходния месец;
 vi)
 свободните запаси и физическите запаси от всяка разфасовка в края на предходния месец, с подробни данни за продължителността на складово съхранение на свободните запаси;
 г)
 за всички продукти:
 i)
 откриването на тръжна процедура, предоставените количества и минималните продажни цени, определени в случай на прилагане на член 36;
 ii)
 информация във връзка с продуктите, пласирани по схемата за най-нуждаещите се лица.
 2. Комисията може да поиска уведомяването, предвидено в параграф 1, да се извършва по-често, когато това е необходимо за целите на ефективното управление на интервенционната система.
 3. За целите на параграф 1, буква б):
 а)
 „количества, които влизат“ означава количествата, внесени физически на склад, независимо дали са били приети или не от разплащателната агенция;
 б)
 „количества, които излизат“ означава количествата, които са били изтеглени или, ако са били приети от купувача преди изтеглянето, приетите количества.
 4. За целите на параграф 1, буква в):
 а)
 „свободни запаси“ означава запаси, които още не са предмет на договор за продажба;
 б)
 „физически запаси“ означава свободни запаси плюс запаси, предмет на договор за продажба, но които все още не са приети.
 Раздел III
 Уведомления по отношение на помощта за частно складиране
 Член 66
 Съобщаване на информация за частно складиране
 Държавите членки, в които се използва схемата за помощ за частно складиране, уведомяват Комисията:
 а)
 поне веднъж седмично за продуктите и количествата, за които са били сключени договори през предходната седмица, с разбивка по период на складово съхранение;
 б)
 не по-късно от 15-то число на всеки месец, във връзка с предходния месец, за:
 i)
 количествата продукти, въведени или изведени от частно складиране през съответния месец и, където е приложимо, разбивка по категории;
 ii)
 количествата продукти на частно складиране в края на съответния месец и, където е приложимо, разбивка по категории;
 iii)
 количествата продукти, по отношение на които е изтекъл срокът на складиране по договор;
 iv)
 ако периодът на складово съхранение е бил съкращаван или удължаван в съответствие с член 20, буква м) от Регламент (ЕС) No 1308/2013, продуктите и количествата, чийто период на складово съхранение е бил променен, както и първоначално предвидените и впоследствие променени дати за изтегляне от склад;
 в)
 до 31 март всяка година, във връзка с предходната календарна година, за резултатите от проверките на място, проведени съгласно дял IV.
 ГЛАВА II
 Заключителни разпоредби
 Член 67
 Влизане в сила и прилагане
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той се прилага от 1 октомври 2016 г. Въпреки това, по отношение на изкупуването на базата на публична интервенция, таблици III и IV от част V и буква б) от част VI от приложение I се прилагат от 1 юли 2017 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 май 2016 година.
 За Комисията
 Председател
 Jean-Claude JUNCKER
 (1)


text:
ОВ L 347, 20.12.2013 г., стр. 671.
 (2) ОВ L 347, 20.12.2013 г., стр. 549.
 (3) ОВ L 346, 20.12.2013 г., стр. 12.
 (4) Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (ОВ L 299, 16.11.2007 г., стр. 1).
 (5) Регламент (ЕИО) No 3427/87 на Комисията от 16 ноември 1987 г. за определяне на подробни правила за интервенция на пазара на ориз (ОВ L 326, 17.11.1987 г., стр. 25).
 (6) Регламент (ЕИО) No 2351/91 на Комисията от 30 юли 1991 г. относно определяне на подробни правила, приложими при закупуването на ориз от интервенционни агенции за доставяне на помощ от храни (ОВ L 214, 2.8.1991 г., стр. 51).
 (7) Регламент (ЕО) No 720/2008 на Комисията от 25 юли 2008 г. за определяне на общи подробни правила за прилагането на Регламент (ЕО) No 1234/2007 на Съвета по отношение съхранението и движението на продукти, изкупени от разплащателна агенция или от интервенционна агенция (ОВ L 198, 26.7.2008 г., стр. 17).
 (8) Регламент (ЕО) No 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (ОВ L 223, 21.8.2008 г., стр. 3).
 (9) Регламент (ЕО) No 1130/2009 на Комисията от 24 ноември 2009 г. относно определяне на общи подробни правила за проверка на употребата и/или местоназначението на продукти от интервенция (ОВ L 310, 25.11.2009 г., стр. 5).
 (10) Регламент (ЕС) No 1272/2009 на Комисията от 11 декември 2009 г. за установяване на общи подробни правила за прилагане на Регламент (ЕО) No 1234/2007 на Съвета относно изкупуване и продаване на селскостопански продукти при публична интервенция (ОВ L 349, 29.12.2009 г., стр. 1).
 (11) Делегиран регламент (ЕС) 2016/1238 на Комисията от 18 май 2016 г. за допълнение на Регламент (ЕС) No 1308/2013 на Европейския парламент и на Съвета по отношение на публичната интервенция и помощта за частно складиране (вж. стр. 15 от настоящия брой на Официален вестник).
 (12) Делегиран регламент (ЕС) No 907/2014 на Комисията от 11 март 2014 г. за допълнение на Регламент (ЕС) No 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ L 255, 28.8.2014 г., стр. 18).
 (13) Регламент за изпълнение (ЕС) No 908/2014 на Комисията от 6 август 2014 г. за определяне на правила за прилагането на Регламент (ЕС) No 1306/2013 на Европейския парламент и на Съвета по отношение на разплащателните агенции и други органи, финансовото управление, уравняването на сметките, правилата за проверките, обезпеченията и прозрачността (ОВ L 255, 28.8.2014 г., стр. 59).
 (14) Регламент (ЕО) No 273/2008 на Комисията от 5 март 2008 г. за определяне на подробни правила за прилагане на Регламент (ЕО) No 1255/1999 на Съвета по отношение на методи за анализ и оценка на качеството на млякото и млечните продукти (ОВ L 88, 29.3.2008 г., стр. 1).
 (15) Регламент (ЕО) No 1107/2009 на Европейския


text:
парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).
 (16) Регламент (ЕО) No 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (ОВ L 337, 16.12.2008 г., стр. 3).
 (17) Делегиран регламент (ЕС) No 906/2014 на Комисията от 11 март 2014 г. за допълнение на Регламент (ЕС) No 1306/2013 на Европейския парламент и на Съвета по отношение на разходи за публична интервенция (ОВ L 255, 28.8.2014 г., стр. 1).
 (18) Регламент (ЕИО, Евратом) No 1182/71 на Съвета от 3 юни 1971 г. за определяне на правилата, приложими за срокове, дати и крайни срокове (ОВ L 124, 8.6.1971 г., стр. 1).
 (19) Регламент (ЕО) No 1848/2006 на Комисията от 14.12.2006 г. относно нередностите и възстановяването на неправилно изплатени суми във връзка с финансирането на Общата селскостопанска политика и организацията на информационна система в тази област и за отмяна на Регламент (ЕИО) No 595/91 на Съвета (ОВ L 355, 15.12.2006 г., стр. 56).
 (20) Регламент (ЕО) No 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите-членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (ОВ L 228, 1.9.2009 г., стр. 3).
 ПРИЛОЖЕНИЕ I
 ЗЪРНЕНИ КУЛТУРИ
 ЧАСТ I
 1. ОПРЕДЕЛЕНИЯ ЗА ВИДОВЕ ПРИМЕСИ В ОСНОВНОТО ЗЪРНО С БЕЗУПРЕЧНО КАЧЕСТВО
 1.1. Счупени зърна
 За твърдата пшеница, обикновената пшеница и ечемика определението за „счупени зърна“ е посоченото в стандарт EN 15587.
 За царевицата определението за „счупени зърна“ е посоченото в стандарт EN 16378.
 1.2. Зърнени примеси
 а) Спаружени зърна
 За твърдата пшеница, обикновената пшеница и ечемика определението за „спаружени зърна“ е посоченото в стандарт EN 15587. Независимо от това обаче при ечемик от Естония, Латвия, Финландия и Швеция за спаружени се считат зърната с хектолитрова маса, равна или по-голяма от 64 kg/hl, за които са подадени оферти или тръжни предложения за интервенция или са обект на интервенция в посочените държави членки, и които след отстраняване на всички други елементи, посочени в настоящото приложение, преминават през сито с размер на отворите 2,0 mm.
 „Спаружените зърна“ не се отнасят за царевицата.
 б) Други зърнени култури
 За твърдата пшеница, обикновената пшеница и ечемика определението за „други зърнени култури“ е посоченото в стандарт EN 15587.
 За царевицата определението за „други зърнени култури“ е посоченото в стандарт EN 16378.
 в) Зърна, повредени от вредители
 За твърдата пшеница, обикновената пшеница и ечемика определението за „зърна, повредени от вредители“ е посоченото в стандарт EN 15587.
 За царевицата определението за „зърна, повредени от вредители“ е посоченото в стандарт EN 16378.
 г) Зърна с променен цвят на зародиша
 За твърдата и


text:
обикновената пшеница определението е посоченото в стандарт EN 15587.
 „Зърна с променен цвят на зародиша“ не се отнася за ечемика или царевицата.
 д) Зърна, прегрети при сушене
 За твърдата пшеница, обикновената пшеница и ечемика определението за „зърна, прегрети при сушене“ е посоченото в стандарт EN 15587.
 За царевицата определението за „зърна, прегрети при сушене“ е посоченото в стандарт EN 16378.
 е) Зърна с петна
 За твърдата пшеница определението за „зърна с петна“ е посоченото в стандарт EN 15587.
 „Зърна с петна“ не се отнася за обикновената пшеница, ечемика или царевицата.
 1.3. Покълнали зърна
 За твърдата пшеница, обикновената пшеница и ечемика определението за „покълнали зърна“ е посоченото в стандарт EN 15587.
 За царевицата определението за „покълнали зърна“ е посоченото в стандарт EN 16378.
 1.4. Чужди примеси
 а) Чужди зърна
 За твърдата пшеница, обикновената пшеница и ечемика определението за „чужди зърна“ е посоченото в стандарт EN 15587.
 За царевицата определението за „чужди зърна“ е посоченото в стандарт EN 16378.
 „Вредни семена“ означава семена, които са токсични за хората и животните, такива, които пречат или затрудняват почистването и смилането на зърното, и такива, които въздействат върху качеството на продуктите, произведени от зърнените култури.
 б) Повредени зърна
 За твърдата пшеница, обикновената пшеница и ечемика определението за „повредени зърна“ е посоченото в стандарт EN 15587.
 За царевицата определението за „повредени зърна“ е посоченото в стандарт EN 16378.
 В стандарт EN 15587 за твърдата пшеница, обикновената пшеница и ечемика определението за „фузариозни зърна“ е включено в определението на „повредени зърна“.
 в) Чужди тела
 За твърдата пшеница, обикновената пшеница и ечемика определението за „чужди тела“ е посоченото в стандарт EN 15587.
 За царевицата определението за „чужди тела“ е посоченото в стандарт EN 16378.
 г) Обвивки (при царевицата — части от кочан)
 д) Мораво рогче
 е) Загнили зърна
 За твърдата и обикновената пшеница определението за „загнили зърна“ е посоченото в стандарт EN 15587.
 „Загнили зърна“ не се отнася за ечемика или царевицата.
 ж) Примеси от животински произход
 1.5. Живи складови вредители
 1.6. Брашнести зърна
 Брашнести зърна от твърда пшеница са зърната, чийто ендосперм не е напълно стъкловиден. Те са определени в стандарт EN 15585.
 2. ОСОБЕНОСТИ ПРИ ОПРЕДЕЛЯНЕ НА ПРИМЕСИТЕ ПРИ РАЗЛИЧНИТЕ ВИДОВЕ ЗЪРНО
 2.1. Твърда пшеница
 Зърнените примеси включват: спаружени зърна, други видове житни зърна, зърна, повредени от вредители, зърна с променен цвят на зародиша, зърна с петна и зърна, прегрети при сушене.
 Чуждите примеси включват: чужди зърна, повредени зърна (включително фузариозни), чужди тела, обвивки, мораво рогче, загнили зърна и примеси от животински произход.
 2.2. Обикновена пшеница
 Зърнените примеси включват: спаружени зърна, други видове житни зърна, зърна, повредени от вредители, зърна с променен цвят на зародиша (само за съдържание над 8 %) и зърна, прегрети при сушене.
 Чуждите примеси включват: други зърна, повредени зърна (включително фузариозни), чужди тела, обвивки, мораво рогче, загнили зърна и примеси от животински произход.
 2.3. Ечемик
 Зърнените примеси включват: спаружени зърна, други видове житни зърна, зърна, повредени от вредители, и зърна, прегрети при сушене.
 Чуждите примеси включват: други зърна, повредени зърна (включително фузариозни), чужди тела, обвивки и примеси от животински произход.
 2.4. Царевица


text:
Зърнените примеси включват: други видове житни зърна, зърна, повредени от вредители, и зърна, прегрети при сушене.
 Чуждите примеси включват: други зърна, повредени зърна, чужди тела, части от кочан и примеси от животински произход.
 ЧАСТ II
 Методи, използвани за определяне на качеството на зърнените култури, за които са подадени оферти или тръжни предложения за интервенция или които са обект на интервенция
 За определяне на качеството на зърнените култури, за които са подадени оферти или тръжни предложения за интервенция или които са обект на интервенция, се използват следните методи съгласно член 4:
 а)
 стандартният метод за определяне на примесите в основното зърно с безупречно качество:
 i)
 за обикновената пшеница, твърдата пшеница и ечемика: стандарт EN 15587,
 ii)
 за царевицата: стандарт EN 16378,
 б)
 стандартният метод за определяне на съдържанието на влага:
 i)
 за царевицата: стандарт EN ISO 6540,
 ii)
 за зърнени култури, различни от царевицата: стандарт EN ISO 712 или метод, основан на инфрачервената технология, съответстващ на стандарт EN 15948.
 В случай на спор за валидни се приемат само резултатите, получени по стандарт EN ISO 6540 за царевицата или стандарт EN ISO 712 за зърнени култури, различни от царевицата;
 в)
 стандартният метод за определяне на лепкавост и пригодност за машинна обработка на тесто от обикновена пшеница: посоченият в част III на настоящото приложение;
 г)
 стандартният метод за определяне на съдържанието на протеин в твърда пшеница и в обикновена смляна пшеница: посоченият в:
 i)
 стандарт EN ISO 20483, или
 ii)
 стандарт CEN ISO/TS 16634-2.
 В случай на спор за валидни се приемат само резултатите, получени по стандарта EN ISO 20483;
 д)
 стандартният метод за определяне на седиментационното число по Zeleny в обикновена смляна пшеница: съгласно стандарт EN ISO 5529;
 е)
 стандартният метод за определяне на числото на падане по Хагберг (тест за амилазна активност): съгласно стандарт EN ISO 3093;
 ж)
 стандартният метод за определяне на процента брашнести зърна при твърдата пшеница: съгласно стандарт EN 15585;
 з)
 стандартният метод за определяне на хектолитрова маса: съгласно стандарт EN ISO 7971/3;
 i)
 вземане на проби и методи за анализ за определяне на съдържанието на микотоксини: посочените в приложението към Регламент (ЕО) No 1881/2006 на Комисията (1) и установените в приложения I и II към Регламент (ЕО) No 401/2006 на Комисията (2).
 ЧАСТ III
 Метод за определяне на лепкавост и пригодност за машинна обработка на тесто от обикновена пшеница
 1. Наименование
 Метод за изпитване на хлебопекарни качества на пшенично брашно.
 2. Обхват
 Методът се прилага за експериментално смляно брашно от пшеница за производство на хляб от тесто с мая.
 3. Принцип
 Приготвя се тесто от брашно, вода, мая, сол и захар в специална месачка. След разделяне и окръгляне парчетата тесто се оставят да втасат в продължение на 30 минути; после се оформят, поставят се на тави за изпичане и след окончателно втасване за определен период се изпичат. Отбелязват се свойствата на тестото, показани по време на манипулациите. Парчетата хляб се преценяват по обем и височина.
 4. Съставки
 4.1. Мая
 Активна суха мая от вида Saccharomyces cerevisiae DHW-Hamburg-Wansbeck или продукт със същите характеристики.
 4.2. Водопроводна вода
 4.3. Разтвор


text:
на захар-сол-аскорбинова киселина
 Разтварят се 30 ± 0,5 g готварска сол (търговско качество), 30 ± 0,5 g захар (търговско качество) и 0,040 ± 0,001 g аскорбинова киселина в 800 ± 5 g вода. Приготвя се пресен всеки ден.
 4.4. Захарен разтвор
 Разтварят се 5 ± 0,1 g захар (търговско качество) в 95 ± 1 g вода. Приготвя се пресен всеки ден.
 4.5. Ензимно-активно малцово брашно
 Търговско качество.
 5. Оборудване и апарати
 5.1. Помещение за изпичане
 Кондиционирано, за да се поддържа температура 22—25 °C.
 5.2. Хладилник
 За поддържане на температура 4 ± 2 °C.
 5.3. Везни
 Максимално натоварване 2 kg и точност до 2 g.
 5.4. Везни
 Максимално натоварване 0,5 kg и точност до 0,1 g.
 5.5. Аналитични везни
 Точност 0,1 × 10– 3 g.
 5.6. Месачка
 Stephan UMTA 10 с месещо рамо модел „Detmold“ (Stephan Soehne GmbH) или сходно оборудване със същите характеристики.
 5.7. Камера за втасване
 Кондиционирана за поддържане на температура 30 ± 1 °C.
 5.8. Отворени пластмасови кутии
 Изработени от полиметилметакрилат (плексиглас, перспекс). Вътрешни размери: 25 × 25 × 15 cm височина, дебелина на стените 0,5 ± 0,05 cm.
 5.9. Квадратни пластмасови листове
 Изработени от полиметилметакрилат (плексиглас, перспекс). С размери най-малко 30 × 30 cm и дебелина 0,5 ± 0,05 cm.
 5.10. Оформител
 Оформител за тесто Брабендер (Brabender OHG) или или сходно оборудване със същите характеристики.
 6. Вземане на проби
 Съгласно стандарт EN ISO 24333.
 7. Процедура
 7.1. Определяне на водопоемност
 Определя се абсорбцията на вода съгласно ICC стандарт No 115/1.
 7.2. Определяне на количеството добавено малцово брашно
 Определя се числото на падане на брашното съгласно стандарт EN ISO 3093. Ако числото на падане е по-високо от 250, определя се такова количество малцово брашно, при добавянето на което стойността става между 200 — 250 s, като се използват поредица от смесвания на брашното с увеличаващи се количества малцово брашно (точка 4.5). Ако „числото на падане“ е под 250, не се добавя малцово брашно.
 7.3. Активиране на сухата мая
 Температурата на захарния разтвор (точка 4.4) се регулира на 35 ± 1 °C. Изсипва се една тегловна част от активната суха мая в четири тегловни части от темперирания захарен разтвор. Не се разбърква. Разклаща се, ако е необходимо.
 Оставя се да се успокои за 10 ± 1 минути, после се разбърква, докато се получи хомогенна суспензия. Тази суспензия трябва да се използва в рамките на 10 минути.
 7.4. Температура на брашното и тестото
 Температурата на брашното и водата трябва да се регулира така, че тестото да бъде с температура 27 ± 1 °C след смесване.
 7.5. Състав на тестото
 Претегля се с точност до 2 g 10 y/3 g брашно с налична влага (съответстваща на 1 kg брашно с влага 14 %), където „y“ е количеството брашно, използвано при фаринографското изпитване (вж. ICC стандарт No 115/1).
 Претегля се с точност до 0,2 g количеството малцово брашно, необходимо за коригиране на „числото на падане“ в диапазона 200 до 250 (точка 7.2).
 Претеглят се 430 ± 5 g разтвор на захар-сол-аскорбинова киселина (точка 4.3) и се добавя вода до обща маса (x


text:
– 9) 10 y/3 g (вж. точка 10.2), където „x“ е количеството вода, използвано при фаринографското изпитване (вж. ICC стандарт No 115/1). Тази обща маса (обикновено между 450 и 650 g) трябва да се получи с точност до 1,5 g.
 Претеглят се 90 ± 1 g суспензия на мая (точка 7.3).
 Отбелязва се общата маса на тестото (P), която представлява сбор от масите на брашното, разтвора на захар-сол-аскорбинова киселина плюс водата, суспензията на мая и малцовото брашно.
 7.6. Месене
 Преди започване, месачката се темперира на 27 ± 1 °C с помощта на подходящо количество загрята вода.
 Поставят се течните съставки на тестото в месачката, а отгоре брашното и малцовото брашно.
 Включва се месачката (скорост 1, 1 400 об./мин.) и се оставя да работи 60 секунди. Двадесет секунди след началото на месенето се включва остъргващият нож, монтиран към капака на месачката, на два оборота.
 Измерва се температурата на тестото. Ако тя не е в диапазона 26—28 °C, тестото се отстранява и се замесва ново след регулиране на температурата на съставките.
 Отбелязват се свойствата на тестото, като се използва един от следните термини:
 —
 нелепкаво и пригодно за машинна обработка, или
 —
 лепкаво и непригодно за машинна обработка.
 За да бъде оценено като „нелепкаво и пригодно за машинна обработка“, в края на месенето тестото трябва да образува плътна маса, която едва полепва към стените на съда и бъркалката на месачката. Трябва да е възможно тестото да се вземе с ръка и да се отстрани от месилния съд с едно движение без видими загуби.
 7.7. Разделяне и окръгляне
 Претеглят се с точност до 2 g три къса от тестото по следната формула:
 p
 =
 0,25 P, където:
 p
 =
 маса на отделения къс тесто,
 P
 =
 обща маса на тестото.
 Веднага се оформят кръгли късове за 15 секунди в оформителя (точка 5.10) и се поставят за 30 ± 2 мин върху квадратните пластмасови листове (точка 5.9), покрити с обърнатите пластмасови кутии (точка 5.8) в камерата за втасване (точка 5.7).
 Не се поръсват с брашно.
 7.8. Оформяне
 Късовете тесто върху пластмасовите листове, които са покрити с обърнатите кутии, се пренасят до оформителя (точка 5.10) и всеки къс се окръгля отново в продължение на 15 секунди. Похлупващите кутии се откриват непосредствено преди окръглянето. Отбелязват се отново свойствата на тестото, като се ползва едно от следните определения:
 а)
 нелепкаво и пригодно за машинна обработка, или
 б)
 лепкаво и непригодно за машинна обработка.
 За да бъде оценено като „нелепкаво и пригодно за машинна обработка“, тестото трябва да не полепва или слабо да полепва към стените на месилната камера, така че да може свободно да се върти около себе си и да оформя правилна топка по време на работата на машината. В края на операцията тестото не трябва да полепва по стените на камерата за оформяне, когато капакът ѝ е вдигнат.
 8. Протокол от изпитването
 Протоколът от изпитването съдържа:
 а)
 свойства на тестото в края на месенето и при оформянето;
 б)
 число на падане на брашното без добавка на малцово брашно;
 в)
 всички наблюдавани отклонения от нормалното;
 г)


text:
използван метод;
 д)
 всички подробности за идентифициране на пробата.
 9. Общи бележки
 9.1.
 Количеството течност за тестото се изчислява по формулата, като се отчита следното:
 Добавянето на х ml вода към 300 g брашно при 14 % влага дава необходимата консистенция Както при теста за печене се използва 1 kg брашно (14 % влага), където х се отнася за 300 g брашно, за теста за печене х, разделено на 3 и умножено по 10 g, т. е., 10 х/3 g е необходимата вода.
 Разтворът на сол-захар-аскорбинова киселина — 430 g, съдържа 15 g сол и 15 g захар. Тези 430 g разтвор са включени в течността за тестото. Така че, за да се добави 10х/3 g вода, към тестото трябва да се добавят (10х/3 + 30) g течност, състояща се от 430 g разтвор на захар-сол-аскорбинова киселина и допълнително количество вода.
 Макар че част от водата, добавена със суспензията с маята, се абсорбира от тестото, тази суспензия също така съдържа „свободна“ вода. Произволно се допуска, че 90 g суспензия с мая съдържа 60 g „свободна“ вода. Количеството течност за тестото трябва да се коригира за тези 60 g „свободна“ вода в суспензията с маята, така че в крайна сметка трябва да се добавят 10 x/3 плюс 30, минус 60 g. Това може да се преобразува по следния начин: (10 x/3 + 30) – 60 = 10 x/3 – 30 = (x/3 – 3) 10 = (x – 9) 10/3, формулата е дадена в точка 7.5. Ако, например при фаринографското изпитване се определи 165 ml добавка на вода x, тази стойност трябва да се замени във формулата, така че към 430-те грама разтвор от захар, сол и аскорбинова киселина трябва да се добави вода до получаване на обща маса:
 (165 – 9) 10/3 = 156 × 10/3 = 520 g.
 9.2.
 Този метод не се прилага директно за пшеницата. Процедурата за характеризиране на хлебопекарното качество на пшеницата е следната:
 Почиства се пшеницата и се определя съдържанието на влага в нея. Ако съдържанието на влага е в границите на 15,0 % до 16,0 %, пшеницата не се навлажнява. Ако съдържанието на влага е извън този обхват, коригира се до 15,5 ± 0,5 % поне три часа преди смилане.
 Пшеницата се смила на брашно с помощта на лабораторна мелница „Бюелер“ MLU 202 или мелница „Брабендер куадрумат синиър“, или оборудване със същите характеристики.
 Пшеничното зърно се смила при рандеман на брашното минимум 72 % с пепелно съдържание от 0,50 до 0,60 % на сухо вещество.
 Съдържанието на пепел в брашното се определя в съответствие с приложение II към Регламент (ЕС) No 234/2010 на Комисията (3), а съдържанието на влага — в съответствие с настоящия регламент. Изчислява се добивът на брашно в процентно изражение по следното уравнение:
 E = (((100 – f) F)/(100 – w) W) × 100 %
 където:
 Е
 =
 процент на добив,
 f
 =
 влага на брашното,
 w
 =
 съдържание на влага в пшеницата,
 F
 =
 маса на произведеното брашно със съдържание на влага f,
 W
 =
 масаа на смляната пшеница със


text:
съдържание на влага w.
 Забележка: Информация относно съставките и оборудването за използване е публикувана в Документ Т/77.300 от 31 март 1977 г. от Института за зърното, брашното и хляба, TNO — Postbus 15, Wageningen, Нидерландия.
 ЧАСТ IV
 Методика за вземане на проби и техния анализ при зърнените култури
 1.
 За всяка партида зърнени култури качествените характеристики се установяват въз основа на представителна проба от предлаганата партида, която се състои от извадкови проби, вземани поне веднъж от всяка доставка, като се взема поне една проба за всеки 60 тона.
 2.
 За определяне на качеството на зърнените култури, за които се подават оферти или тръжни предложения за интервенция или които са обект на интервенция, се използват стандартните методи, установени в части I, II и III от настоящото приложение.
 3.
 В случай на спор разплащателната агенция подлага повторно въпросните зърнени култури на необходимите анализи, като свързаните с тях разходи са за сметка на страната, загубила спора.
 ЧАСТ V
 Увеличения и намаления на цените
 Таблица I
 Увеличения на цените поради съдържание на влага за зърнените култури, различни от царевица
 Съдържание на влага
 (%)
 Увеличения
 (в евро/тон)
 По-малко от 12,5 до 12
 0,5
 По-малко от 12 до 11,5
 1
 По-малко от 11,5
 1,5
 Увеличения на цените поради съдържание на влага за царевицата
 Съдържание на влага
 (%)
 Увеличения
 (в евро/тон)
 По-малко от 12 до 11,5
 0,5
 По-малко от 11,5
 1
 Таблица II
 Намаления на цените поради съдържание на влага за зърнените култури, различни от царевица
 Съдържание на влага
 (%)
 Намаление
 (в евро/тон)
 Повече от 13,0 до 13,5
 0,5
 Повече от 13,5 до 14,0
 1,0
 Повече от 14,0 до 14,5
 1,5
 Намаления на цените поради съдържание на влага за царевицата
 Съдържание на влага
 (%)
 Намаление
 (в евро/тон)
 Повече от 12,5 до 13,0
 0,5
 Повече от 13,0 до 13,5
 1,0
 Таблица III
 Увеличения на цените в зависимост от съдържанието на протеин в обикновена пшеница
 Съдържание на протеин (4)
 (N × 5,7)
 Увеличение на цената
 (в евро/тон)
 Повече от 12,0
 2,5
 Таблица IV
 Намаления на цените поради съдържание на протеин в обикновена пшеница
 Съдържание на протеин (5)
 (N × 5,7)
 Намаление на цената
 (в евро/тон)
 По-малко от 11,5 до 11,0
 2,5
 ЧАСТ VI
 Изчисляване на увеличенията и намаленията на цените
 Предвидените в член 26, параграф 1 корекции на цените се представят в евро на тон и се прилагат към офертите и тръжните предложения за интервенция, като посочената в същия член цена се умножава по сбора на приетите процентни увеличения или намаления, както следва:
 а)
 когато съдържанието на влага в зърнените култури, за които са подадени оферта или тръжно предложение за интервенция, е по-малко от 12,0 % за царевицата и от 12,5 % — за други зърнени култури, увеличенията на цените, които следва да се прилагат, са посочените в таблица I от част V на настоящото приложение. Когато съдържанието на влага в зърнените култури, предмет на оферта или тръжно предложение за интервенция, е по-голямо от 12,5 % за царевицата и от 13,0 % — за други зърнени култури, намаленията на цените, които следва да се прилагат, са посочените в таблица


text:
II от част V на настоящото приложение;
 б)
 когато съдържанието на протеин в обикновената пшеница е по-голямо от 12,0 %, се прилагат увеличенията, посочени в таблица III от част V на настоящото приложение. Когато съдържанието на протеин в обикновената пшеница е по-малко от 11,5 %, се прилагат намаленията, посочени в таблица IV от част V на настоящото приложение.
 (1) Регламент (ЕО) No 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
 (2) Регламент (ЕО) No 401/2006 на Комисията от 23 февруари 2006 г. за установяване на методи за вземане на проби и за анализ за целите на официалния контрол на нивата за микотоксини в храни (ОВ L 70, 9.3.2006 г., стр. 12).
 (3) Регламент (ЕС) No 234/2010 на Комисията от 19 март 2010 г. относно определяне на някои подробни правила за прилагането на Регламент (ЕО) No 1234/2007 на Съвета за предоставяне на възстановявания при износ на зърнени култури и мерките, които е необходимо да се предприемат в случай на затруднения във функционирането на пазара на зърнени култури (ОВ L 72, 20.3.2010 г., стр. 3).
 (4) Като процент сухо вещество.
 (5) В процент от сухото вещество.
 ПРИЛОЖЕНИЕ II
 ОРИЗ
 ЧАСТ I
 Методика за вземане на проби и техния анализ при неолющен ориз
 1.
 За да се провери спазването на изискванията за качество, предвидени в част I на приложение II към Делегиран регламент (ЕС) 2016/1238, разплащателната агенция взема проби в присъствието на оператора или на негов надлежно упълномощен представител.
 Събират се три представителни проби, всяка една от които тежи най-малко един килограм. По една проба се изпраща на:
 а)
 оператора;
 б)
 мястото на складиране, където се извършва приемането на продукцията;
 в)
 разплащателната агенция.
 За да се изготвят представителните проби, броят на единичните проби, които трябва да се вземат, се получава чрез разделяне на цялата партида на части от по 10 тона. Всички единични проби имат еднакво тегло. Представителните проби представляват сборът от единичните проби, разделен на три.
 Спазването на изискванията за качество се проверява, като се използва представителната проба, предназначена за склада, където ще се извърши приемането на продукцията.
 2.
 Представителни проби се вземат от всяка доставена част (с камион, шлеп, железопътен вагон) при предвидените в точка 1 условия.
 Преди постъпването в интервенционния склад проверката на всяка доставена част може да се ограничи до измерване на съдържанието на влага и на количеството на примесите и проверка за отсъствие на живи насекоми. Но ако на по-късен етап в резултат от проверката се установи, че дадена доставена част не отговаря на минималните изисквания за качество, съответното количество не се приема. Ако разплащателната агенция е в състояние да провери спазването на всички минимални изисквания за качество за всяка доставена част преди нейното постъпване в склада, тя отказва да приеме всяка доставена част, която не отговаря на тези изисквания.
 3.
 Проверка на нивото на радиоактивност се извършва само ако ситуацията го изисква, и то за ограничен период от време.
 4.
 В случай на спор разплащателната агенция подлага повторно въпросния


text:
неолющен ориз на необходимите изпитвания, като свързаните с тях разходи са за сметка на страната, загубила спора.
 Лаборатория, призната от разплащателната агенция, извършва нов анализ въз основа на нова представителна проба, съставена в равни съотношения от проби, съхранявани от оператора и от разплащателната агенция. При доставяне на тръжната партида на части, резултатът се получава като средна претеглена стойност на резултатите от анализа на новите представителни проби, взети от всяка доставена част.
 ЧАСТ II
 Увеличения и намаления на цените
 1.
 Предвидените в член 26, параграф 1 корекции на цените се представят в евро на тон и се прилагат към тръжните предложения за интервенция, като посочената в същия член цена се умножава по сбора на определените процентни увеличения в таблици I, II и III от настоящата част.
 2.
 Увеличенията и намаленията на цените се прилагат въз основа на средната претеглена стойност на резултатите от анализите на представителните проби съгласно определението в част I на настоящото приложение.
 Таблица I
 Увеличения на цените в зависимост от съдържанието на влага
 Съдържание на влага
 (%)
 Увеличения
 (в евро/тон)
 По-малко от 12,5 до 12
 0,75
 По-малко от 12 до 11,5
 1,5
 Таблица II
 Намаления на цените в зависимост от съдържанието на влага
 Съдържание на влага
 (%)
 Намаление
 (в евро/тон)
 Повече от 13,5 до 14,0
 0,75
 Повече от 14,0 до 14,5
 1,5
 Таблица III
 Увеличения на цените във връзка с добива
 Добив на пълнозърнест неолющен ориз
 Увеличения на цените по степен на добив (1)
 Надхвърлящ основния добив
 Увеличение в размер на 0,75 %
 Общ добив на пълнозърнест неолющен ориз
 Увеличения на цените по степен на добив
 Надхвърлящ основния добив
 Увеличение в размер на 0,60 %
 (1) Прилага се, когато добивът на ориза се различава от основния добив за съответния сорт, посочен в част II от приложение II към Делегиран регламент (ЕС) 2016/1238.
 ПРИЛОЖЕНИЕ III
 ГОВЕЖДО МЕСО
 ЧАСТ I
 Условия и мерки за контрол при приемане
 1.
 Доставените продукти се приемат след като разплащателната агенция удостовери, че отговарят на изискванията, определени в част I от приложение III към Делегиран регламент (ЕС) 2016/1238. По-специално се извършва систематична проверка на представянето, класификацията, теглото и етикетирането на всеки доставен кланичен труп, половинка или четвъртинка труп.
 2.
 Неизпълнението на изискванията, определени в част I от приложение III към Делегиран регламент (ЕС) 2016/1238, води до отхвърляне. Отхвърлените продукти не се представят отново за приемане.
 3.
 Резултатите от проверките, описани в точка 1, се регистрират систематично от разплащателната агенция.
 ЧАСТ II
 Коефициенти за превръщане
 Клас на конформация/степен на залоеност
 Коефициент
 U2
 1,058
 U3
 1,044
 U4
 1,015
 R2
 1,015
 R3
 1,000
 R4
 0,971
 O2
 0,956
 O3
 0,942
 O4
 0,914
 ЧАСТ III
 Обезкостяване
 I. Общи условия за обезкостяването
 1.
 Обезкостяването може да се извършва само в транжорни цехове, одобрени и работещи в съответствие с изискванията на Регламент (ЕО) No 853/2004 на Европейския парламент и на Съвета (1).
 2.
 За целите на настоящия регламент „операции по обезкостяване“ означава физическите операции за говеждо/телешко месо, както е посочено в приложение II към Делегиран Регламент (ЕС) No 906/2014.
 3.
 Обезкостените разфасовки трябва да отговарят на изискванията, определени в част IV от


text:
настоящото приложение.
 II. Договори и спецификации
 1.
 Обезкостяването се извършва по договор при условия, определени от разплащателните агенции, в съответствие с техните спецификации и с изискванията на настоящия регламент.
 2.
 Спецификациите на разплащателните агенции установяват изискванията, които транжорните цехове трябва да спазват, посочват цеха и необходимото оборудване и определят подробни условия за операциите по обезкостяване.
 По-специално те определят подробни условия, определящи метода на заготовка, фасониране, опаковане, замразяване и запазване на разфасовките с оглед приемането им за съхранение от разплащателната агенция.
 III. Контрол и наблюдение на операциите по обезкостяване
 Разплащателните агенции предприемат всички необходими мерки, за да гарантират, че операциите по обезкостяване се извършват в съответствие с изискванията на настоящия регламент и с договорите и спецификациите, описани в раздел II от настоящата част.
 По-специално разплащателните агенции въвеждат система за осигуряване на непрекъснато наблюдение и контрол на всички операции по обезкостяване. Резултатите от това наблюдение и извършения контрол се записват.
 IV. Съхранение на разфасовките
 Разфасовките се съхраняват в хладилни складове, разположени на територията на държавата членка, под чиято юрисдикция се намира разплащателната агенция.
 V. Разходи за операциите по обезкостяване
 Договорите, посочени в раздел II от настоящата част, и направените по тях плащания включват разходите за операциите по обезкостяване, посочени в раздел I, точка 2 от настоящата част.
 VI. Срокове за операциите по обезкостяване
 Обезкостяването, фасонирането, претеглянето, опаковането и бързото замразяване трябва да бъдат завършени в рамките на 10 календарни дни след клането. Разплащателната агенция може обаче да определи по-кратки срокове.
 VII. Проверки и отхвърляне на продуктите
 1.
 Когато в резултат от проверките, предвидени в раздел III от настоящата част се установи, че продуктите не са в съответствие с изискванията, определени в настоящия регламент, и с договорите и спецификациите, описани в раздел II от настоящата част, те се отхвърлят.
 2.
 Без да се засяга прилагането на санкциите, разплащателните агенции си възстановяват плащанията от отговорните страни в размер, равен на цената, посочена в част V от настоящото приложение за разфасовките, които са били отхвърлени.
 ЧАСТ IV
 Спецификации за интервенционно обезкостяване
 1. РАЗФАСОВКИ ОТ ЗАДНА ЧЕТВЪРТИНКА
 1.1. Описание на разфасовките
 1.1.1. Джолан (код по INT 11)
 Разрязване и обезкостяване: отстранява се чрез разрез през колянната става и се разделя от шола и вайсбрата (задната част на бута), като се следва естественият „шев“, а мускулът на петата се оставя прикрепен към джолана. Отстраняват се костите на джолана (т.нар. tibia и hock).
 Фасониране: краищата на сухожилията се изрязват до дъно.
 Опаковане и пакетиране: тези разфасовки трябва да бъдат опаковани поотделно преди да бъдат пакетирани в картонени кутии.
 1.1.2. Ябълка (странична част на бута) (код по INT 12)
 Разрязване и обезкостяване: отделя се шолът чрез прав разрез надолу, като се следва линията на бедрената кост, и от вайсбрата, като се продължава разрезът надолу по линията на естествения „шев“; капачката трябва да бъде оставена естествено.
 Фасониране: отстраняват се колянното капаче (пателата), капсулата на ставата и сухожилието; външната лойна обвивка не трябва да надхвърля 1 cm на никое място.
 1.1.3. Шол (код по INT 13)
 Разрязване и обезкостяване: отделя се от вайсбрата и джолана чрез разрез, следващ естествения „шев“, и


text:
се отделя от бедрената кост; отстранява се кръстната кост.
 Фасониране: отстранява се основата на пениса, близкостоящата до него жила и скроталната (повърхностно ингвинална) жлеза; отстраняват се хрущялите и съединителната тъкан, свързана с тазовата кост; външната лойна обвивка не трябва да надхвърля 1 cm на никое място.
 1.1.4. Вайсбрат (код по INT 14)
 Разрязване и обезкостяване: отделят се шолът и джоланът чрез разрез, следващ естествения „шев“; отстранява се бедрената кост.
 Фасониране: отстраняват се дебелият хрущял, намиращ се до ставата, задколенният лимфен възел и прикрепената към него лой и сухожилието; външната лойна обвивка не трябва да надхвърля 1 cm на никое място.
 1.1.5. Филе (код по INT 15)
 Разрязване: филето трябва да се отдели по цялата си дължина, като се освободи главата (ябълката на бедрената кост) от бедрената кост (илиума) и като се маркира по дължината на филето, близкостоящо до прешлените, като по този начин се отделя филето от слабините.
 Фасониране: отстраняват се жлезата и лойта. Вайсбратът и верижният мускул се оставят незасегнати и напълно прикрепени.
 1.1.6. Горна част на бута (код по INT 16)
 Разрязване и обезкостяване: тази разфасовка трябва да бъде отделена от вайсбрата/ябълката чрез прав разрез от точка приблизително 5 cm назад от петия сакрален прешлен и минаващ на приблизително 5 cm пред кръстната кост, като се внимава да не се реже през ябълката.
 Отделя се от слабините чрез разрез между последния лумбален и първия сакрален прешлен и като се освободи предният ръб на тазовата кост. Отстраняват се костите и хрущялите.
 Фасониране: отстранява се торбичката лой на вътрешната повърхност под очния мускул. Външната лойна обвивка не трябва да надвишава 1 cm на нито едно място.
 1.1.7. Външно филе (код по INT 17)
 Разрязване и обезкостяване: Отделя се от горната част на бута чрез разрез между последния лумбален и първия сакрален прешлен Трябва да бъде отделена от петте ребра чрез прав разрез между единадесетото и десетото ребро. Внимателно се отстранява гръбнакът. Ребрата и плаващите ребра трябва да бъдат отстранени чрез изопване на шкот.
 Фасониране: отстраняват се всички парчета хрущял, останали след обезкостяването. Сухожилието трябва да бъде отстранено. Външната лойна обвивка не трябва да надвишава 1 cm на нито едно място.
 1.1.8. Слабини (код по INT 18)
 Разрязване и обезкостяване: отстраняват се целите слабини от задната четвъртинка (осем ребра, отрязани с прав разрез) посредством разрез от точката, където слабините са обърнати назад, като се следва естественият „шев“, надолу, като се заобикаля повърхността на задните мускули, до точката, която е хоризонтална на средата на последния лумбален прешлен.
 Разрезът се продължава надолу в права линия, успоредна на филето, през тринадесетото ребро до шестото ребро включително, по линия, успоредна на дорсалния край на гръбначния стълб, така че целият разрез надолу да е не повече от 5 cm от страничния край на очния мускул.
 Отстраняват се всички кости и хрущяли чрез изопване на шкот. Целите слабини трябва да останат на едно цяло.
 Фасониране: отстранява се ципата от груба съединителна тъкан, покриваща гъшата кожа, като тя самата се оставя непокътната. Фасонират се мазнините, така че общото относително количество видима (външна и междумускулна) мазнина да не превишава


text:
30 %.
 1.1.9. Предни ребра (петте кости) (код по INT 19)
 Разрязване и обезкостяване: тази разфасовка трябва да бъде отделена от външното филе посредством прав разрез между десетото ребро и единадесетото ребро и трябва да включва всички ребра между шестото и десетото включително. Отстраняват се междуребрените мускули и плеврата на тънък пласт заедно с ребрата. Отстранява се гръбнакът и прилежащите хрущяли, включително върхът на скапулата (лопатката).
 Фасониране: отстраняват се връзките на шията (ligamentum nuchae). Външната лойна обвивка не трябва да надвишава 1 cm на нито едно място. Капачката трябва да остане прикрепена.
 2. РАЗФАСОВКИ ОТ ПРЕДНИ ЧЕТВЪРТИНКИ
 2.1. Описание на разфасовките
 2.1.1. Пищял (код по INT 21)
 Разрязване и обезкостяване: освобождава се посредством разрез около ставата, разделяща пищялната кост (радиус) и раменната кост (хумерус). Отстранява се пищялната кост (радиус).
 Фасониране: краищата на сухожилията се изрязват до дъно.
 Пищялите не трябва да се опаковат заедно с джолани.
 2.1.2. Плешка (код по INT 22)
 Разрязване и обезкостяване: отделя се плешката от предната четвъртинка посредством разрез, следващ естествения „шев“ около ръба на плешката и хрущяла на върха на лопатката (скапулата), като продължава около „шева“, така че плешката да може да се повдигне от естественото си легло. Отстранява се лопатката (скапулата). Мускулът под лопатката трябва да се обърне на другата страна, но да се остави прикрепен, така че да се осигури чисто отстраняване на костта. Отстранява се раменната кост (хумерус).
 Фасониране: сухожилията, капсулите на ставите и хрущялите трябва да бъдат отстранени; фасонират се мазнините, така че общото относително количество видима (външна и междумускулна) мазнина да не превишава 10 %.
 2.1.3. Гърди (код по INT 23)
 Разрязване и обезкостяване: отделя се предната четвъртинка посредством разрез по права линия, перпендикулярна на средата на първото ребро. Отстраняват се междуребрените мускули и плеврата чрез разточване/изопване на шкот, заедно с ребрата, гръдната кост и прилежащите хрущяли. Тъканта трябва да остане прикрепена към гърдите. Лойта под нея и стернумът (гръдната кост) трябва да бъдат отстранени.
 Фасониране: фасонират се мазнините, така че общото относително количество видима (външна и междумускулна) мазнина да не превишава 30 %.
 2.1.4. Предна четвъртинка (код по INT 24)
 Разрязване и обезкостяване: разфасовката, останала след отделянето на гърдите, плешката и пищяла, се класифицира като предна четвъртинка.
 Отстраняват се ребрата чрез изопване на шкот. Вратните кости трябва да бъдат отстранени чисто.
 Верижният мускул трябва да остане прикрепен за тази разфасовка.
 Фасониране: сухожилията, капсулите на ставите и хрущялите трябва да бъдат отстранени. Фасонират се мазнините, така че общото относително количество видима (външна и междумускулна) мазнина да не превишава 10 %.
 ЧАСТ V
 Индивидуални цени за отхвърлени интервенционни разфасовки
 (В евро/тон)
 Филе
 22 000
 Външно филе
 14 000
 Шол, горна част на бута
 10 000
 Вайсбрат, ябълка, предни ребра (с пет ребра)
 8 000
 Плешка, предна четвъртинка
 6 000
 Гърди, заден джолан, преден джолан
 5 000
 Слабини
 4 000
 (1) Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
 ПРИЛОЖЕНИЕ IV
 МАСЛО
 ЧАСТ I
 Вземане на проби


text:
за химически и микробиологичен анализ и сензорно оценяване
 1. Химически и микробиологичен анализ
 Количество масло
 (kg)
 Минимален брой проби
 (> 100 g)
 ≤ 1 000
 2
 > 1 000 ≤ 5 000
 3
 > 5 000 ≤ 10 000
 4
 > 10 000 ≤ 15 000
 5
 > 15 000 ≤ 20 000
 6
 > 20 000 ≤ 25 000
 7
 > 25 000
 7 + 1 на 25 000 kg или част от тях
 Вземането на проби за микробиологичен анализ трябва да бъде извършено асептично.
 До пет проби от 100 g могат да се комбинират в една проба за анализ след щателно смесване.
 Пробите трябва да бъдат вземани на случаен принцип от различни части от всяка партида преди или по време на внасяне в хладилния склад, определен от разплащателната агенция.
 Приготвяне на съставна проба на масло (химически анализ):
 а)
 използвайки чист сух прибор за опитване на масло или подобен подходящ инструмент, извадете сърцевина на масло от най-малко 30 g и я поставете в контейнер за проби. След това съставната проба трябва да бъде запечатана и изпратена за анализ в лабораторията;
 б)
 в лабораторията съставната проба се затопля в оригиналния неотворен контейнер до 30 °C и се разклаща често до получаване на хомогенна течна емулсия без неразмекнати парченца. Контейнерът следва да бъде пълен от една втора до две трети.
 Две проби годишно за производител, предлагащ масло за интервенция, трябва да бъдат анализирани за немлечна мазнина.
 2. Сензорно оценяване
 Количество масло
 (kg)
 Минимален брой проби
 1 000 ≤ 5 000
 2
 > 5 000 ≤ 25 000
 3
 > 25 000
 3 + 1 на 25 000 kg или част от тях
 След пробно съхранение в течение на период от 30 дни, пробите се вземат на случаен принцип от различни части от всяка партида между 30-ия и 45-ия ден, следващ доставката на маслото, и се оценяват.
 Всяка проба трябва да бъде оценена индивидуално в съответствие с приложение IV към Регламент (ЕО) No 273/2008. Не се допуска повторно вземане на проби или повторно оценяване.
 3. Указания, които трябва да се следват, когато проби показват дефекти
 а)
 химически и микробиологичен анализ:
 i)
 когато се анализират индивидуални проби, могат да се допуснат една проба с единичен дефект от пет до 10 възможни проби или две проби с единичен дефект от 11 до 15 възможни проби. Когато проба показва един дефект, трябва да бъдат взети две нови проби от двете страни на пробата, показваща дефекта, които да бъдат проверени за въпросния параметър. Когато нито една от двете проби не отговаря на спецификацията, количеството масло между двете първоначални проби от двете страни на пробата, показваща дефекта, трябва да бъде отхвърлено от предложеното количество.
 Количество, което следва да се отхвърли, когато новата проба показва дефект:
 ii)
 когато съставните проби са анализирани и е установено, че показват дефекти по отношение на един параметър, количеството, представлявано от съответната съставна проба, трябва да се отхвърли от предложеното количество. Количеството, представлявано от една съставна проба, може да се определи с подразделяне на количеството преди да се вземат на случаен принцип пробите


text:
от всяка негова част;
 б)
 сензорно оценяване: когато една проба е неуспешна при сензорно оценяване, количеството масло между две съседни проби от двете страни на неуспешната проба трябва да бъде отхвърлено от количеството на партидата;
 в)
 когато проби показват сензорен дефект и химически или микробиологичен дефект, цялото количество следва да се отхвърли.
 ЧАСТ II
 Доставка и опаковане на маслото
 1.
 Маслото се доставя на блокове и се пакетира в нов, здрав материал, така че да бъде защитено през цялото време на транспортиране, внасяне в склада, складиране и изваждане от склада.
 2.
 Опаковката съдържа най-малко следните обозначения, където е подходящо с код:
 а)
 номера на одобрение, идентифициращ фабриката и държавата членка на производство,
 б)
 датата на производство;
 в)
 номера на производствената партида и номера на опаковката; номерът на опаковката може да бъде заменен от номера на палетата, обозначен върху палетата;
 г)
 думите „сладка сметана“, ако маслото е с рН 6,2 или по-високо.
 3.
 Складодържателят води регистър, в който данните, посочени в точка 2, се записват на датата на внасяне в склада.
 ПРИЛОЖЕНИЕ V
 ОБЕЗМАСЛЕНО МЛЯКО НА ПРАХ
 ЧАСТ I
 Вземане на проби и анализ на обезмаслено мляко на прах, за което е подадена оферта за интервенция
 1.
 Пробите от партида се вземат в съответствие с процедурата, определена в международен стандарт ISO 707. Въпреки това, разплащателните агенции могат да използват друг метод за вземане на проби, при условие че той съответства на принципите на горепосочения стандарт.
 2.
 Брой опаковки, които трябва да бъдат подбрани за вземане на проби за анализ:
 а)
 партиди, съдържащи до 800 плика от по 25 kg: най-малко осем;
 б)
 партиди, съдържащи повече от 800 плика от по 25 kg: най-малко осем плюс една за всеки 800 плика или част от тях.
 3.
 Тегло на пробите: проби от най-малко 200 g трябва да бъдат вземани от всяка опаковка.
 4.
 Групиране на проби: не повече от девет проби трябва да бъдат комбинирани в една обща проба.
 5.
 Анализ на пробите: всяка обща проба трябва да премине анализ за проверка на всички качествени характеристики, определени в част II от приложение V към Делегиран регламент (ЕС) 2016/1238.
 6.
 Когато пробите показват дефекти:
 а)
 ако съставна проба покаже дефект по отношение на един параметър, количеството, от което е взета пробата, се отхвърля;
 б)
 ако съставна проба покаже дефект по отношение на повече от един параметри, количеството, от което е взета пробата, се отхвърля и се вземат проби от оставащите количества от същата фабрика; анализът на тези проби е решаващ. В този случай:
 —
 броят на пробите, определен в точка 2, се удвоява,
 —
 ако съставна проба покаже дефект по отношение на един или повече параметри, количеството, от което е взета пробата, се отхвърля.
 ЧАСТ II
 Доставка и опаковане на обезмаслено мляко на прах
 1.
 Обезмасленото мляко на прах се опакова в нови, чисти, сухи и здрави пликове, които отговарят на следните изисквания:
 а)
 пликовете имат най-малко три слоя, които заедно съответстват на поне 420 J/m2 TEA средно;
 б)
 вторият слой е покрит със слой от полиетилен от поне 15 g/m2;
 в)
 вътре между


text:
хартиените слоеве към дъното се прикрепва полиетиленов плик с дебелина най-малко 0,08 mm;
 г)
 пликовете отговарят на стандарт EN 770;
 д)
 при пълнене, млякото на прах следва да бъде добре натъпкано. Проникването на прах между различните слоеве трябва да бъде напълно избегнато.
 2.
 Върху пликовете са указани следните обозначения, където е подходящо с код:
 а)
 номерът на одобрение, идентифициращ фабриката и държавата членка на производство,
 б)
 датата или, когато е уместно, седмицата на производство;
 в)
 номерът на производствената партида;
 г)
 наименованието „обезмаслено мляко на прах, изсушено чрез пулверизация“.
 3.
 Складодържателят води регистър, в който данните, посочени в точка 2, се записват на датата на внасяне в склада.


text:
 19.4.2016
 BG
 Официален вестник на Европейския съюз
 L 103/13
 РЕГЛАМЕНТ ЗА ИЗПЪЛНЕНИЕ (ЕС) 2016/594 НА КОМИСИЯТА
 от 18 април 2016 година
 за установяване на образец на структурираното проучване на крайните получатели по оперативни програми за храни и/или основно материално подпомагане по линия на Фонда за европейско подпомагане на най-нуждаещите се лица, в съответствие с Регламент (ЕС) No 223/2014 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 223/2014 на Европейския парламент и на Съвета от 11 март 2014 г. относно Фонда за европейско подпомагане на най-нуждаещите се лица (1), и по-специално член 17, параграф 4 от него,
 след консултация с Комитета, отговарящ за Европейския фонд за подпомагане на най-нуждаещите се лица,
 като има предвид, че:
 (1)
 По силата на Регламент (ЕС) No 223/2014 от управляващия орган на оперативна програма за храни и/или основно материално подпомагане („оперативна програма ОП I“) се изисква да извършва структурирано проучване на крайните получатели през 2017 г. и 2022 г.
 (2)
 Посоченото структурирано проучване на крайните получатели е един от инструментите, които трябва да се използват за оценка на Фонда за европейско подпомагане на най-нуждаещите се лица („FEAD“). С цел да се гарантира, че проучването дава висококачествени резултати и представлява полезен принос за оценката на FEAD, е необходимо да се създаде образец, който позволява да се обобщят данните на равнището на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Структурираното проучване на крайните получатели, посочено в член 17, параграф 4 от Регламент (ЕС) No 223/2014, се извършва в съответствие с образеца, поместен в приложението.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 април 2016 година.
 За Комисията
 Председател
 Jean-Claude JUNCKER
 (1) ОВ L 72, 12.3.2014 г., стр. 1.
 ПРИЛОЖЕНИЕ
 СТРУКТУРИРАНО ПРОУЧВАНЕ НА ФОНДА ЗА ЕВРОПЕЙСКО ПОДПОМАГАНЕ НА НАЙ-НУЖДАЕЩИТЕ СЕ ЛИЦА (FEAD) — ВЪПРОСИ
 Име на интервюиращия
 :
 [пълно име на интервюиращия. Ако интервюто извършват няколко души, всички те следва да се посочат тук]
 Място
 :
 [адрес, на който се извършва проучването]
 Организация
 :
 [наименование на партньорската организация, от която е получил подпомагане крайният получател]
 Дата
 :
 [дата на проучването в следния формат: дд/мм/гггг]
 Продължителност
 :
 [продължителност на проучването в следния формат: чч:мм]
 А. ВЪПРОСИ ОТНОСНО ОБХВАТА НА ПОДПОМАГАНЕТО, ПРЕДОСТАВЯНО НА КРАЙНИТЕ ПОЛУЧАТЕЛИ ОТ ПАРТНЬОРСКАТА ОРГАНИЗАЦИЯ (1)
 A1. Какъв вид подпомагане получават крайните получатели от FEAD и колко често се разпределя това подпомагане?
 Ежедневно
 Ежеседмично
 Месечно
 Друго
 Пакети с храна (2)
 (да се уточни)
 Ястия
 (да се уточни)
 Стоки, разпределени на деца
 (да се уточни)
 Стоки, разпределени на бездомни лица
 (да се уточни)
 Друго [да се уточни]
 [да се уточни видът]
 [да се уточни видът]
 [да се уточни видът]
 [да се уточни видът и периодът]
 A2. Какви са видовете съпътстващи мерки, предлагани на крайните получатели, когато получават подпомагане от FEAD?
 Съвети за приготвяне и съхранение на храна, семинари по готварство,


text:
образователни дейности за насърчаване на здравословното хранене или съвети за това как да се намали разхищението на храна
 Съвети за личната хигиена
 Пренасочване към съответните компетентни служби (напр. социални/административни служби)
 Индивидуално обучение и семинари
 Психологическа и терапевтична подкрепа
 Консултации във връзка с управлението на бюджета на домакинствата
 Друго [да се уточни]
 [да се попълни карето за текст]
 Няма
 A3. Партньорската организация предоставя ли също така материално подпомагане на крайните получатели, което не е съфинансирано от FEAD?
 Да
 Не
 A3a. Ако отговорът е „Да“, какъв вид подпомагане предоставя партньорската организация в допълнение на това, което е по линия на FEAD?
 Пакети с храна
 Ястия
 Стоки, разпределени на деца
 Стоки, разпределени на бездомни лица
 Други стоки
 [да се уточни видът]
 Б. ВЪПРОСИ ЗА КРАЙНИЯ ПОЛУЧАТЕЛ
 Б1. Вие сте мъж или жена?
 Мъж
 Жена
 Б2. Бихте ли ми казали на каква възраст сте?
 15 или по-малко
 16 — 24
 25 — 49
 50 — 64
 65 или повече
 Не желае да отговори
 Не знае или не разбира въпроса
 Б3. Бихте ли ми казали дали сте самотен родител?
 Да
 Не
 Не желае да отговори
 Не знае или не разбира въпроса
 Б4. Бихте ли ми казали какъв вид подпомагане получихте току-що (или ще получите сега)?
 Да
 Не
 Не желае да отговори
 Не знае или не разбира въпроса
 Пакети с храна
 Ястия
 Бебешки комплекти (стоки от първа необходимост за бебета)
 Училищни чанти
 Канцеларски материали, тетрадки, химикалки, материали за рисуване и други материали, които се изискват в училище (без облекло)
 Спортно облекло и обувки (спортни обувки, трика, бански костюми ...)
 Облекло и обувки (зимни дрехи, обувки, училищни униформи ...)
 Спални чували/одеяла
 Кухненски пособия (тенджери, тигани, прибори за хранене ...)
 Домашен текстил (кърпи, спално бельо)
 Артикули за лична хигиена (комплект за първа помощ, сапун, четка за зъби, самобръсначка за еднократна употреба ...)
 Други категории стоки
 [да се попълни карето за текст]
 Б5. Бихте ли ми казали кой получава това подпомагане?
 Вие
 Други хора във Вашето домакинство
 Не желае да отговори
 Не знае или не разбира въпроса
 Ако отговорът на въпрос Б5, е само „Вие“, прескочете въпрос Б6.
 Б6. Бихте ли ми казали дали други хора също ще се възползват от това подпомагане? И ако е така, бихте ли посочили за колко души (без да включвате себе си) става въпрос и какви са тяхната възраст и пол?
 Мъж
 Жена
 5 или по-малко
 6 — 15
 16 — 24
 25 — 49
 50 — 64
 65 или повече
 Не желае да отговори
 Не знае или не разбира въпроса
 Б7. Бихте ли ми казали дали това е първият път, в който идвате, за да получите това подпомагане?
 Да
 Не
 Не желае да отговори
 Не знае или не разбира въпроса
 Ако отговорът на въпрос Б7 е „Да“, „Не желае да отговори“ или „Не знае или не разбира въпроса“, преминете направо към въпрос Б9.
 Б8. Бихте ли ми казали колко често идвате, за да получите това подпомагане?
 Ежедневно
 Ежеседмично
 Месечно
 Други
 Не желае да отговори
 Не знае или не разбира въпроса
 Б9. Знаете ли кога отново ще се нуждаете от същото подпомагане?
 Утре


text:
Следващата седмица
 Следващия месец
 Други
 Не желае да отговори
 Не знае или не разбира въпроса
 Б10. Бихте ли ми казали дали срещнахте трудности при получаването на това подпомагане?
 Да
 Не
 Не желае да отговори
 Не знае или не разбира въпроса
 Б10a. Ако отговорът е „Да“, моля, посочете от какъв характер са били трудностите, с които сте се сблъскали?
 Необходимост да се получат документи от определени национални, регионални или местни органи
 Необходимост да се пропътува дълго разстояние
 Психологически пречки
 Друго [да се уточни]
 [Да се попълни карето за текст]
 Не желае да отговори
 Не знае или не разбира въпроса
 Б11. Бихте ли ми казали дали предоставеното подпомагане от FEAD е допринесло за положителна промяна за Вас или за членовете на Вашето домакинство?
 Да
 Частично
 Не
 Не желае да отговори
 Не знае или не разбира въпроса
 Б11a. Ако отговорът е „Не“ или „Частично“, бихте ли ми казали защо?
 Недостатъчно количество на храната/стоките
 Недостатъчна честота на разпределение на храната/стоките
 Недостатъчно качество на храната/стоките
 Друг вид необходимо подпомагане (да се уточни)
 [Да се попълни карето за текст]
 Не желае да отговори
 Не знае или не разбира въпроса
 Б12. Вие или Вашето домакинство можехте ли преди една година да си позволите да закупите храната/стоките, които получихте току-що?
 Да
 Не
 Не желае да отговори
 Не знае или не разбира въпроса
 Б13. Бихте ли ми казали дали Вие и/или други членове на Вашето домакинство получават(е) подпомагане от други организации?
 Да
 Не
 Не желае да отговори
 Не знае или не разбира въпроса
 Б13a. Ако отговорът е „Да“, бихте ли ми казали какъв вид подпомагане получавате от други организации?
 Да
 Не желае да отговори
 Не знае или не разбира въпроса
 Пакети с храна
 Ястия
 Бебешки комплекти (стоки от първа необходимост за бебета)
 Училищни чанти
 Канцеларски материали, тетрадки, химикалки, материали за рисуване и други материали, които се изискват в училище (без облекло)
 Спортно облекло и обувки (спортни обувки, трика, бански костюми ...)
 Облекло и обувки (зимни дрехи, обувки, училищни униформи ...)
 Спални чували/одеяла
 Кухненски пособия (тенджери, тигани, прибори за хранене ...)
 Домашен текстил (кърпи, спално бельо)
 Артикули за лична хигиена (комплект за първа помощ, сапун, четка за зъби, самобръсначка за еднократна употреба ...)
 Други
 [Да се попълни карето за текст]
 Б14. Ако сте получили (сега или в миналото) съвети или насоки чрез въпросната организация, бихте ли ми казали за какво се отнасят те?
 Съвети за приготвяне и съхранение на храна, семинари по готварство, образователни дейности за насърчаване на здравословното хранене или съвети за това как да се намали разхищението на храна
 Съвети за личната хигиена
 Пренасочване към съответните компетентни служби (напр. социални/административни служби)
 Индивидуално обучение и семинари
 Психологическа и терапевтична подкрепа
 Консултации във връзка с управлението на бюджета на домакинствата
 Друго [да се уточни]
 [Да се попълни карето за текст]
 Не желае да отговори
 Не знае или не разбира въпроса
 Б15. Бихте ли ми казали дали въпросните съвети или насоки са Ви били полезни или не?
 Много полезни
 По-скоро полезни
 Не особено полезни
 Напълно безполезни
 Не желае да отговори
 Не знае или не разбира въпроса
 Б16. Бихте ли ми казали


text:
дали получавате доход от работа?
 Да
 Не
 Не желае да отговори
 Не знае или не разбира въпроса
 Б17. Бихте ли ми казали дали получавате друг доход или социални плащания?
 Да
 Не
 Не желае да отговори
 Не знае или не разбира въпроса
 Б18. Бихте ли ми казали дали членове на Вашето домакинство получават доход от работа?
 Да
 Не
 Не желае да отговори
 Не знае или не разбира въпроса
 Б19. Бихте ли ми казали дали членове на Вашето домакинство получават друг доход или социални плащания?
 Да
 Не
 Не желае да отговори
 Не знае или не разбира въпроса
 Б20. Бихте ли ми казали дали сте гражданин на тази държава?
 Да
 Не
 Не желае да отговори
 Не знае или не разбира въпроса
 Б21. Ако отговорът е „Не“, бихте ли ми казали дали сте гражданин на друга държава — членка на ЕС?
 Да
 Не
 Не желае да отговори
 Не знае или не разбира въпроса
 Б22. Бихте ли ми казали дали сте лице, търсещо убежище, или бежанец?
 Да
 Не
 Не желае да отговори
 Не знае или не разбира въпроса
 Б23. Бихте ли ми казали дали имате място за живеене?
 Да
 Не
 Не желае да отговори
 Не знае или не разбира въпроса
 Б23a. Ако имате място за живеене, бихте ли ми казали за какъв вид място става въпрос?
 Собствено или наето жилище или къща, самостоятелно или със семейството
 Общо жилище с приятели и други хора
 Институционални домове за дългосрочно пребиваване (дом за стари хора, самотни майки, лица, търсещи убежище)
 Приюти и социални жилища
 Изоставена къща или беден квартал
 Подвижен дом/каравана
 Бежански лагер
 Друго [да се уточни]
 [Да се попълни карето за текст]
 Не желае да отговори
 Не знае или не разбира въпроса
 (1) Въпросите се отнасят до подпомагането, предоставено в разпределителния пункт, където се провеждат интервютата.
 (2) Определението за това, какво следва да се разбира под „пакети с храна“, може да се даде на равнището на партньорска организация/операция/управителен орган. Не е задължително пакетите да бъдат със стандартен размер или съдържание.


text:
 3.6.2015
 BG
 Официален вестник на Европейския съюз
 L 136/1
 РЕГЛАМЕНТ ЗА ИЗПЪЛНЕНИЕ (ЕС) 2015/858 НА КОМИСИЯТА
 от 29 май 2015 година
 за одобрение на изменение, което не е несъществено, в продуктовата спецификация на наименование, вписано в Регистъра на защитените наименования за произход и защитените географски указания [Uva de mesa embolsada del Vinalopó (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Испания за одобрение на изменение в продуктовата спецификация на защитеното наименование за произход „Uva de mesa embolsada del Vinalopó“, регистрирано по силата на Регламент (ЕО) No 1107/96 на Комисията (2).
 (2)
 Тъй като въпросното изменение не е несъществено по смисъла на член 53, параграф 2 от Регламент (ЕС) No 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
 (3).
 (3)
 Тъй като Комисията не получи никакви възражения по член 51 от Регламент (ЕС) No 1151/2012, изменението в продуктовата спецификация следва да бъде одобрено,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение в продуктовата спецификация на наименованието „Uva de mesa embolsada del Vinalopó“ (ЗНП).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 29 май 2015 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) Регламент (ЕО) No 1107/96 на Комисията от 12 юни 1996 г. относно регистриране на географски указания и наименования за произход по процедурата, предвидена в член 17 на Регламент (ЕИО) No 2081/92 на Съвета (ОВ L 148, 21.6.1996 г., стр. 1).
 (3) ОВ C 18, 21.1.2015 г., стр. 6.


text:
 22.9.2017
 BG
 Официален вестник на Европейския съюз
 L 244/1
 РЕГЛАМЕНТ ЗА ИЗПЪЛНЕНИЕ (ЕС) 2017/1595 НА КОМИСИЯТА
 от 21 септември 2017 година
 за одобрение на изменения, които не са несъществени, в спецификацията на наименование, вписано в регистъра на защитените наименования за произход и на защитените географски указания [Gorgonzola (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква а) от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Италия за одобрение на изменения в спецификацията на защитеното наименование за произход (по-долу: ЗНП) „Gorgonzola“, регистрирано по силата на Регламент (ЕО) No 1107/96 на Комисията (2).
 (2)
 Тъй като въпросните изменения не са несъществени по смисъла на член 53, параграф 2 от Регламент (ЕС) No 1151/2012, Комисията публикува заявлението за изменение в Официален вестник на Европейския съюз
 (3) в съответствие с изискванията на член 50, параграф 2 от Регламент (ЕС) No 1151/2012.
 (3)
 Измененията се отнасят до описанието на продукта, доказателството за произход, метода на производство, етикетирането, както и правилата за опаковане и сертифициране.
 (4)
 На 22 август 2016 г. Комисията получи възражение от Белгия. На 21 октомври 2016 г. Комисията получи съответното мотивирано възражение.
 (5)
 Тъй като счете възражението за допустимо, с писмо от 7 юни 2016 г. Комисията прикани Италия и Белгия да проведат подходящ вид консултации в продължение на три месеца, за да постигнат съгласие помежду си в съответствие с вътрешните си процедури.
 (6)
 Крайният срок за консултацията беше удължен с още три месеца.
 (7)
 Между страните беше постигнато съгласие. С писмо от 5 юни 2017 г. Италия съобщи на Комисията резултатите във връзка с постигнатото съгласие.
 (8)
 Възражението на Белгия се отнася до това, че в нарушение на разпоредбите в член 7, параграф 1, букви д) и ж) от Регламент (ЕС) No 1151/2012 заявлението за изменение не установява ясни правила за опаковането и за системата за сертифициране.
 (9)
 По-специално възразяващата страна акцентира върху точка 3.6 от изменения единен документ, която гласи: „„Gorgonzola“ може да се предлага на пазара и във вид на предварително опаковани парчета без гофрирано алуминиево фолио, след като са били сертифицирани от компетентния контролен орган или друг контролен орган, упълномощен от последния. С цел гарантиране на качеството, произхода и контрола на сиренето „Gorgonzola“, предлагано на пазара във вид на предварително опаковани парчета, рязането и опаковането на парчетата „Gorgonzola“ трябва да бъдат сертифицирани от компетентния контролен орган или друг контролен орган, упълномощен от последния.“
 (10)
 Във възражението се твърди, че в споменатите правила не става ясно какви условия трябва да бъдат спазвани и контролирани по отношение на рязането и опаковането, за да може сиренето със ЗНП „Gorgonzola“ да бъде сертифицирано. Освен това съществувал риск функционирането на новата система да се забави с няколко месеца. Предполага се, че на сертифициращия орган е необходимо известно


text:
време, за да вземе решения относно заявленията за сертификация, поради което по време на периода на проучване операторите няма да имат правно основание да използват регистрираното наименование при предлагането на продукта на пазара.
 (11)
 Поради това възразяващата страна поиска да се изяснят точните задължения по процедурата за сертифициране и — за да може новата система за сертифициране да започне безпроблемно работа — да се предостави преходен период, през който преработвателите и опаковчиците да могат да продължат да предлагат своите продукти на пазара, като използват регистрираното наименование ЗНП „Gorgonzola“, докато органът, отговарящ за сертифицирането, вземе решение по техните заявления.
 (12)
 Италия се съгласи, че правилата относно опаковането и контрола следва да бъдат описани по-подробно. Контролният орган за ЗНП „Gorgonzola“ изготви документ, в който според възразяващата страна се изясняват по-голямата част от повдигнатите въпроси.
 (13)
 Продуктовата спецификация и единният документ бяха отново изменени. Беше определено, че предварително опакованите парчета трябва да са от цели пити, половин пити или парчета от пити, чийто произход е бил сертифициран. Бяха напомнени и изискванията относно проследимостта и задълженията на операторите във връзка с етикетирането.
 (14)
 Освен това, за да може новата система за сертифициране да започне безпроблемно работа и операторите, които режат и опаковат продукта извън географския район, да се възползват от подходящ срок за подаване на своите заявления за сертифициране и да продължат да предлагат своя продукт на пазара под регистрираното наименование ЗНП „Gorgonzola“, специфичното правило за опаковане, което изисква сиренето „Gorgonzola“, предлагано на пазара във вид на предварително опаковани парчета без гофрирано алуминиево фолио, да бъде сертифицирано от компетентния контролен орган или друг контролен орган, упълномощен от последния, следва да се прилага едва шест месеца след влизането в сила на настоящия регламент.
 (15)
 Предвид гореизложеното Комисията смята, че изменението следва да бъде одобрено. Консолидираната версия на единния документ следва да бъде публикувана за сведение,
 ПРИЕ НАСТОЯЩИЯ РЕГЛАМЕНТ:
 Член 1
 Одобряват се публикуваните в Официален вестник на Европейския съюз изменения в спецификацията на наименованието „Gorgonzola“ (ЗНП). Консолидираният единен документ се съдържа в приложението към настоящия регламент.
 Член 2
 Правилото в член 4 от продуктовата спецификация и точка 3.6 от единния документ, съгласно което „Gorgonzola“ може да се предлага на пазара и във вид на предварително опаковани парчета без гофрирано алуминиево фолио, след като са били сертифицирани от компетентния контролен орган или друг контролен орган, упълномощен от последния, се прилага от 12 април 2018 г.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 септември 2017 година.
 За Комисията
 Председател
 Jean-Claude JUNCKER
 (1) ОВ L 343, 14.12.2012 г., стр. 1.
 (2) Регламент (ЕО) No 1107/96 на Комисията от 12 юни 1996 г. относно регистриране на географски указания и наименования за произход по процедурата, предвидена в член 17 на Регламент (ЕИО) No 2081/92 на Съвета (ОВ L 148, 21.6.1996 г., стр. 1).
 (3) ОВ C 188, 27.5.2016 г., стр. 44.
 ПРИЛОЖЕНИЕ
 ЕДИНЕН ДОКУМЕНТ
 Регламент (ЕО)


text:
No 510/2006 на Съвета относно закрилата на географски указания и наименования за произход на земеделски продукти и храни (*1)
 „GORGONZOLA“
 ЕО No: IT-PDO-0217-01214 — 18.3.2014
 ЗГУ ( ) ЗНП (X)
 1. НАИМЕНОВАНИЕ
 „Gorgonzola“
 2. ДЪРЖАВА ЧЛЕНКА ИЛИ ТРЕТА ДЪРЖАВА
 Италия
 3. ОПИСАНИЕ НА СЕЛСКОСТОПАНСКИЯ ПРОДУКТ ИЛИ ХРАНАТА
 3.1. Вид продукт
 Клас 1.3. Сирена
 3.2. Описание на продукта, за който се отнася наименованието в точка 1
 „Gorgonzola“ е синьо сирене, произведено единствено от сурово пастьоризирано пълномаслено краве мляко, с хомогенна маса с бледожълт до бял цвят, осеяно с характерни синьо-зелени и/или сиво-сини жилки, дължащи се на развитието на плесени (мраморна окраска).
 „Gorgonzola“ се отличава със следните характеристики:
 —
 форма:
 —
 цилиндрична, с плоски основи и прави стени,
 —
 размери: минимална височина на стената — 13 cm, диаметър — от 20 до 32 cm,
 —
 класификация въз основа на тегло, вкус и продължителност на зреене:
 1.
 пита с мек вкус: с тегло между 9 и 13,5 kg, с мек вкус и продължителност на зреене най-малко петдесет и най-много сто и петдесет дни;
 2.
 пита с пикантен вкус: с тегло между 9 и 13,5 kg, с ясно изразен пикантен вкус и продължителност на зреене най-малко осемдесет и най-много двеста и седемдесет дни;
 3.
 малка пита с пикантен вкус: с тегло между 5,5 и по-малко от 9 кг, с ясно изразен пикантен вкус и продължителност на зреене най-малко шестдесет и най-много двеста дни,
 —
 кора: сива и/или розова на цвят, негодна за консумация,
 —
 вътрешност: хомогенна, с бледожълт до бял цвят, осеяна с характерни синьо-зелени и/или сиво-сини жилки, дължащи се на развитието на плесени (мраморна окраска),
 —
 съдържание на мазнини в сухото вещество: най-малко 48 %.
 3.3. Суровини (само за преработени продукти)
 Пълномаслено краве мляко, телешко сирище, сол.
 3.4. Фураж (само за продукти от животински произход)
 Най-малко 50 % от сухото вещество на фуражите за кравите на годишна основа произлиза от района на производство.
 3.5. Специфични етапи на производството, които трябва да бъдат осъществени в определения географски район
 Производството на млякото, неговата обработка и зреенето на сиренето, което ще се продава като „Gorgonzola“, както и поставянето на идентификационните знаци, посочени в точка 3.7, се извършват в определения географски район.
 3.6. Специфични правила за рязане, настъргване, опаковане и др.
 „Gorgonzola“ може да се предлага на пазара като цяла пита, напречно разрязана половин пита или на парчета, опаковани с гофрирано алуминиево фолио.
 „Gorgonzola“ може да се предлага на пазара и във вид на предварително опаковани парчета без гофрирано алуминиево фолио, след като са били сертифицирани от компетентния контролен орган или друг контролен орган, упълномощен от последния.
 Предварително опакованите парчета трябва да са от цели пити, половин пити или парчета от пити, чийто произход е бил сертифициран (т. е. трябва да са опаковани с гофрирано алуминиево фолио с щампования отличителен знак на наименованието за произход). С цел гарантиране на качеството, произхода и контрола на сиренето „Gorgonzola“, предлагано на пазара във вид на предварително опаковани парчета, рязането и опаковането на парчетата „Gorgonzola“ трябва да бъдат сертифицирани от компетентния контролен орган или друг контролен орган, упълномощен от последния. Това


text:
изискване се дължи на факта, че механичното рязане на обвитите в гофрирано алуминиево фолио цяла пита и напречно разрязана половин пита е невъзможно поради съображения, свързани с безопасността на храните, и поради това — имайки предвид, че върху страните на питата „Gorgonzola“ няма никаква маркировка — произходът на получените парчета без алуминиево фолио трябва да бъде гарантиран от контролния орган.
 Операторът трябва да спазва изискванията относно проследимостта, предвидени в член 18 от Регламент (ЕО) No 178/2002 и член 4 от Регламент (ЕС) No 668/2014 — т. е. той трябва да може да идентифицира всеки оператор, който му е доставил сирене „Gorgonzola“, и трябва да разполага със системи и процедури, които позволяват тези данни да бъдат на разположение и да бъдат идентифицирани другите оператори, на които „Gorgonzola“ е било доставено.
 Рязането и пакетирането на парчетата „Gorgonzola“ в обекти за търговия на дребно при поискване на потребителя са разрешени, при условие че гофрираното алуминиево фолио е видимо. Освен това в обектите за търговия на дребно е разрешено рязането и пакетирането на парчета „Gorgonzola“ за директна продажба, при условие че върху получените парчета във всички случаи остава част от алуминиевото фолио като гаранция за автентичност.
 3.7. Специфични правила за етикетиране
 Питата „Gorgonzola“ се отличава с два идентификационни знака, поставени в определения географски район, и по-специално:
 —
 на мястото на производството се поставя идентификационен знак върху двете плоски основи, който съдържа идентификационния номер на мандрата (вж. фигура 1),
 Фигура 1
 —
 когато продуктът е придобил необходимите характеристики, за да бъде пуснат на пазара — идентификационният знак представлява гофрирано алуминиево фолио с щампован идентификационен знак (вж. фигура 2), увито около питата, напречно разрязаната половин пита и парчетата, като се спазват изискванията за предварително опакованите парчета, посочени в точка 3.6; гофрираното алуминиево фолио съдържа и обозначението ЗНП „Gorgonzola“, придружено от символа на Съюза и надписа „с пикантен вкус“ за питата с пикантен вкус, малката пита с пикантен вкус и съответните напречно разрязани половин пити и парчета, изписан в близост до или под обозначението ЗНП „Gorgonzola“ с по-малък шрифт от този, използван за обозначението.
 Фигура 2
 Предварително опаковани парчета
 Първичната опаковка на предварително опакованите парчета „Gorgonzola“ съдържа следните указания в основното зрително поле:
 —
 обозначението ЗНП „Gorgonzola“, придружено от знака на ЗНП на ЕС,
 —
 надписа „с пикантен вкус“ за продукти от питите с пикантен вкус и малките пити с пикантен вкус „Gorgonzola“, изписан в близост до или под обозначението ЗНП „Gorgonzola“ с по-малък шрифт от този, използван за обозначението.
 Операторът трябва да спазва изискванията относно етикетирането, приложими за различните видове „Gorgonzola“.
 4. КРАТКО ОПРЕДЕЛЕНИЕ НА ГЕОГРАФСКИЯ РАЙОН
 Определеният географски район обхваща цялата територия на следните провинции:
 —
 Bergamo, Biella, Brescia, Como, Cremona, Cuneo, Lecco, Lodi, Milano, Monza, Novara, Pavia, Varese, Verbano-Cusio-Ossola и Vercelli.
 Също така включва следните общини в провинция Alessandria:
 —
 Casale Monferrato, Villanova Monferrato, Balzola, Morano Po, Coniolo, Pontestura, Serralunga di Crea, Cereseto, Treville, Ozzano Monferrato, San Giorgio Monferrato, Sala Monferrato, Cellamonte, Rosignano Monferrato, Terruggia, Ottiglio, Frassinello Monferrato, Olivola, Vignale, Camagna, Conzano, Occimiano, Mirabello Monferrato, Giarole, Valenza, Pomaro Monferrato, Bozzole, Valmacca, Ticineto, Borgo San


text:
Martino и Frassineto Po.
 5. ВРЪЗКА С ГЕОГРАФСКИЯ РАЙОН
 5.1. Специфична характеристика на географския район
 Природните фактори са свързани с климатичните условия в определения географски район, допринасящи за изобилието и качеството на фуражите, предназначени за млекодайните крави, както и за развитието на микробиологични агенти, които определят органолептичните характеристики и оцветяването на сиренето. По отношение на човешкия фактор освен историческото значение на сиренето в местната икономика следва да се отбележи, че сложните етапи на производство на сиренето „Gorgonzola“ се основават на традиционните умения за ръчно производство на сирене: посяването на млякото с млечни ферменти и суспензия от пеницилинови спори и подбрани маи, добавянето на телешко сирище при идеална температура, сухото осоляване и характерното пробиване на сиренето по време на зреенето са техники, които са предавани през вековете в определения географски район.
 5.2. Специфична характеристика на продукта
 „Gorgonzola“ е сирене със сурова хомогенна маса с бледожълт до бял цвят, осеяно с характерни синьо-зелени и/или сиво-сини жилки, дължащи се на развитието на плесени (мраморна окраска).
 Вкусът му варира от мек до ясно изразен пикантен в зависимост от различни фактори, сред които по-специално по-късия или по-дългия период на зреене.
 5.3. Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)
 Изобилието и качеството на фуражите, предназначени за млекодайните крави, заедно с традиционните техники за производство на сирене, по-специално инокулацията с пеницилинови спори, сухото осоляване и пробиването на сиренето по време на зреенето, определят органолептичните характеристики и оцветяването на „Gorgonzola“.
 Препратка към публикуваната спецификация
 (член 5, параграф 7 от Регламент (ЕО) No 510/2006 (*2))
 Консолидираният текст на продуктовата спецификация е на разположение на следния интернет адрес: http://www.politicheagricole.it/flex/cm/pages/ServeBLOB.php/L/IT/IDPagina/3335
 или алтернативно
 чрез директно търсене от началната страница на сайта на Министерството на политиката в областта на земеделието, храните и горското стопанство (www.politicheagricole.it), като се избере рубриката „Prodotti DOP e IGP“ (горе вдясно на екрана), след това — „Prodotti DOP, IGP e STG“ (отстрани вляво на екрана), и накрая — „Disciplinari di produzione all'esame dell'UE“.
 (*1) Заменен с Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни.
 (*2) Заменен с Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни.


text:
 25.1.2012
 BG
 Официален вестник на Европейския съюз
 L 22/16
 РЕГЛАМЕНТ ЗА ИЗПЪЛНЕНИЕ (ЕС) No 63/2012 НА КОМИСИЯТА
 от 24 януари 2012 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 24 януари 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 IL
 149,3
 MA
 56,9
 TN
 98,8
 TR
 106,4
 ZZ
 102,9
 0707 00 05
 EG
 217,9
 JO
 229,9
 MA
 148,6
 TR
 184,6
 ZZ
 195,3
 0709 91 00
 EG
 129,3
 ZZ
 129,3
 0709 93 10
 MA
 119,4
 TR
 142,1
 ZZ
 130,8
 0805 10 20
 AR
 41,5
 BR
 41,5
 EG
 52,6
 MA
 50,3
 TN
 58,7
 TR
 66,6
 ZA
 41,5
 ZZ
 50,4
 0805 20 10
 MA
 76,8
 ZZ
 76,8
 0805 20 30, 0805 20 50, 0805 20 70, 0805 20 90
 CN
 61,5
 EG
 79,2
 IL
 85,4
 KR
 92,0
 MA
 105,3
 TR
 100,5
 ZZ
 87,3
 0805 50 10
 TR
 53,7
 UY
 45,3
 ZZ
 49,5
 0808 10 80
 CA
 126,3
 CL
 58,2
 CN
 109,1
 MK
 30,8
 US
 155,9
 ZZ
 96,1
 0808 30 90
 CN


text:
 29.6.2011
 BG
 Официален вестник на Европейския съюз
 L 169/23
 РЕГЛАМЕНТ ЗА ИЗПЪЛНЕНИЕ (ЕС) No 628/2011 НА КОМИСИЯТА
 от 28 юни 2011 година
 за определяне на фиксирани стойности при внос за определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 в изпълнение на резултатите от Уругвайския кръг от многостранни търговски преговори Регламент за изпълнение (ЕС) No 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
 ПРИЕ НАСТОЯЩИЯ РЕГЛАМЕНТ:
 Член 1
 Фиксираните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила на 29 юни 2011 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 28 юни 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Фиксирани стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Кодове на трети страни (1)
 Фиксирана вносна стойност
 0702 00 00
 AR
 23,1
 EC
 23,1
 MK
 48,7
 TR
 40,0
 ZZ
 33,7
 0707 00 05
 TR
 116,6
 ZZ
 116,6
 0709 90 70
 EC
 28,8
 TR
 113,1
 ZZ
 71,0
 0805 50 10
 AR
 59,8
 BR
 40,6
 TR
 68,6
 UY
 70,8
 ZA
 107,6
 ZZ
 69,5
 0808 10 80
 AR
 133,5
 BR
 77,6
 CA
 105,9
 CL
 96,2
 CN
 76,7
 NZ
 114,3
 US
 168,4
 UY
 64,1
 ZA
 94,8
 ZZ
 103,5
 0809 10 00
 AR
 89,7
 TR
 293,0
 XS
 152,4
 ZZ
 178,4
 0809 20 95
 TR
 337,3
 ZZ
 337,3
 0809 30
 EC
 116,4
 TR
 179,1
 XS
 55,8
 ZZ
 117,1
 (1) Номенклатура на страните, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.